સેનાપતિ (પ્રકાશ રાજ) એક બિઝનેસમેન કમ માફિયા છે, અને પરિવારનો વડો છે. એના ત્રણ જુવાન દીકરા પણ સોફિસ્ટિકેટેડ ગુંડાગીરીના ફુલટાઈમ વ્યવસાયમાં છે. સૌથી મોટો દીકરો વરદન (અરવિંદ સ્વામી), સ્થાનિક કક્ષાએ ગુંડાગીરી ચલાવે છે અને એના દિમાગની જગ્યાએ પ્રેશર કૂકર છે, જેમાં આખો દિવસ સીટીઓ જ વાગતી હોય છે. બીજો દીકરો છે ત્યાગરાજન (એક્ટર અરુણ વિજય, જે થોડા સમયમાં ‘બાહુબલિ’ પ્રભાસ સાથે ‘સાહો’માં દેખાશે). આ ત્યાગરાજન પોતાની પત્ની અને બાળકો સાથે દુબઈમાં પોતાનું રાજ ચલાવે છે. સૌથી નાનો દીકરો એધી (એક્ટર STR, એના વિશે અત્યારે આટલું કાફી છે!) સર્બિયામાં કાયદા સાથે આંખમિચૌલી ટાઈપનો બિઝનેસ ચલાવે છે.